สวัสดีค่ะ มีอาการแน่นอก หายใจไม่อิ่ม เหงื่อออกมือ ใจสั่นเหมือนจะเป็นลม บางทีจุกแน่นมาถึงคอ มันใช่อาการกรดไหลย้อนมั้ยคะ แล้วควรปฏิบัติตนอย่างไรบ้างคะ ขอบค่ะ
สวัสดีค่ะ อาการจุกคอ แน่นอก หายใจไม่อิ่ม อาจเกิดจาก-กรดไหลย้อน-กระเพาะอาหารอักเสบหรือมีแผลในกระเพาะอาหาร-แน่นอกจากสาเหตุโรคหัวใจ อาจมีใจสั่นร่วมด้วย-แน่นจากกล้ามเนื้ออกอักเสบกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้การดูแลตัวเองเบื้องต้น เน้นการปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟหากปฏิบัติตามคำแนะนำข้างต้นแล้วยังไม่ดีขึ้น ควรพบแพทย์เพื่อตรวจเพิ่มเติมอย่างละเอียด กรดไหลย้อนรักษาด้วยการให้ยาลดกรด ส่วนกลุ่มโรคอื่นๆก็จะรักษาตามสาเหตุนั้นๆค่ะ